กฎกระทรวงกฎกระทรวงว่าด้วยระบบ หลักเกณฑ์และวิธีการประกันคุณภาพการศึกษาภายในสถานศึกษาระดับอุดมศึกษาพ.ศ. ๒๕๔๖[๑] อาศัยอำนาจตามความในมาตรา ๕ และมาตรา๔๗ วรรคสอง แห่งพระราชบัญญัติการศึกษาแห่งชาติ พ.ศ. ๒๕๔๒รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑กฎกระทรวงนี้ให้ใช้บังคับแก่สถานศึกษาระดับอุดมศึกษาข้อ ๒ให้มีคณะกรรมการประกันคุณภาพการศึกษาภายในสถานศึกษา ระดับอุดมศึกษาคณะหนึ่งเรียกโดยย่อว่า ค.ป.ภ. ประกอบด้วยเลขาธิการคณะกรรมการการอุดมศึกษา เป็นประธานผู้ทรงคุณวุฒิสาขาวิชาต่าง ๆ ซึ่งรัฐมนตรีว่าการกระทรวงศึกษาธิการแต่งตั้งโดยคำแนะนำของคณะกรรมการการอุดมศึกษาจำนวนไม่เกินเก้าคนเป็นกรรมการให้ผู้อำนวยการสำนักมาตรฐานและประเมินผลอุดมศึกษาเป็นกรรมการและเลขานุการข้อ ๓ กรรมการผู้ทรงคุณวุฒิตามข้อ ๒มีวาระการดำรงตำแหน่งคราวละสี่ปี ถ้าตำแหน่งกรรมการว่างลงให้ดำเนินการแต่งตั้งกรรมการแทนภายในหกสิบวันเว้นแต่วาระของกรรมการเหลือไม่ถึงเก้าสิบวันจะไม่แต่งตั้งกรรมการแทนก็ได้และให้ผู้ซึ่งได้รับแต่งตั้งอยู่ในวาระเท่ากับระยะเวลาที่เหลืออยู่ของผู้ซึ่งตนแทนข้อ ๔ ให้ ค.ป.ภ. มีอำนาจและหน้าที่ดังต่อไปนี้(๑) กำหนดนโยบายหลักเกณฑ์และแนวปฏิบัติต่าง ๆ เพื่อส่งเสริม สนับสนุนพัฒนาการดำเนินงานเกี่ยวกับการประกันคุณภาพการศึกษาภายใน ระดับอุดมศึกษา(๒) วางระเบียบออกข้อบังคับและประกาศที่เกี่ยวข้องกับมาตรฐานในการประกันคุณภาพการศึกษาภายในระดับอุดมศึกษา(๓) เสนอแนะวิธีการตรวจสอบและประเมินผลระบบและกลไกการประกันคุณภาพการศึกษาภายในของแต่ละสถานศึกษาระดับอุดมศึกษาและคณะวิชา(๔) แต่งตั้งคณะอนุกรรมการหรือคณะทำงานเพื่อดำเนินการเกี่ยวกับการประกันคุณภาพการศึกษาภายใน ระดับอุดมศึกษา(๕) ปฏิบัติการอื่นที่เกี่ยวข้องตามที่รัฐมนตรีว่าการกระทรวงศึกษาธิการมอบหมายข้อ ๕การพัฒนาระบบและกลไกการประกันคุณภาพการศึกษาภายในให้ยึดหลักเสรีภาพทางวิชาการและความมีอิสระในการดำเนินการของสถานศึกษาระดับอุดมศึกษาเพื่อให้มีประสิทธิภาพและประสิทธิผลในการดำเนินการและการเตรียมความพร้อมเพื่อรองรับการประกันคุณภาพภายนอกและพร้อมที่จะรับการตรวจสอบได้ข้อ ๖ หลักเกณฑ์การประกันคุณภาพการศึกษาภายในให้พิจารณาจาก(๑) ระบบและกลไกการประกันคุณภาพการศึกษาของคณะวิชาและสถานศึกษาระดับอุดมศึกษาโดยคำนึงถึงองค์ประกอบคุณภาพการศึกษาระดับอุดมศึกษาดังต่อไปนี้(ก) ปรัชญาปณิธาน วัตถุประสงค์ และแผนดำเนินการ(ข) การเรียนการสอน(ค) กิจกรรมการพัฒนานิสิตนักศึกษา(ง) การวิจัย(จ) การบริการทางวิชาการแก่สังคม(ฉ) การทำนุบำรุงศิลปวัฒนธรรม(ช) การบริหารและการจัดการ(ซ) การเงินและงบประมาณ(ฌ) ระบบและกลไกการประกันคุณภาพทั้งนี้ ให้คณะวิชาและสถานศึกษาระดับอุดมศึกษาจัดทำรายงานการศึกษาตนเองที่ครอบคลุมการดำเนินงานตามองค์ประกอบคุณภาพการศึกษาที่คณะวิชาและสถานศึกษาระดับอุดมศึกษากำหนดเพื่อรองรับการประกันคุณภาพภายในและภายนอก(๒) ผลการปฏิบัติงานของคณะวิชาและสถานศึกษาระดับอุดมศึกษาตามระบบและกลไกการประกันคุณภาพที่กำหนดไว้(๓) ประสิทธิภาพและประสิทธิผลการดำเนินงานตามระบบและกลไกการประกันคุณภาพที่ส่งผลต่อคุณภาพการศึกษาตามตัวบ่งชี้คุณภาพการศึกษาข้อ ๗ วิธีการประกันคุณภาพการศึกษาภายในให้ใช้แนวปฏิบัติดังนี้(๑) ให้คณะวิชาและสถานศึกษาระดับอุดมศึกษาจัดให้มีหน่วยงานหรือคณะกรรมการที่รับผิดชอบการดำเนินการด้านการประกันคุณภาพการศึกษาขึ้นโดยมีหน้าที่พัฒนา บริหารและติดตามการดำเนินการด้านการประกันคุณภาพการศึกษาภายในสถานศึกษาตลอดจนประสานกับหน่วยงานภายนอก เพื่อให้เกิดความมั่นใจว่าการจัดการศึกษาระดับต่าง ๆจะเป็นไปอย่างมีประสิทธิภาพ(๒) ให้คณะวิชาและสถานศึกษาระดับอุดมศึกษาพัฒนาระบบและกลไกการประกันคุณภาพการศึกษาภายในของสถานศึกษาเพื่อใช้กำกับ ตรวจสอบและประเมินคุณภาพการศึกษาให้มีประสิทธิภาพภายใต้กรอบนโยบายและหลักการที่สำนักงานคณะกรรมการการอุดมศึกษากำหนด(๓) ให้คณะวิชาและสถานศึกษาระดับอุดมศึกษาจัดให้มีระบบและกลไกควบคุมคุณภาพขององค์ประกอบต่างๆ ที่ใช้ในการผลิตบัณฑิต ดังนี้(ก) หลักสูตรการศึกษาในสาขาวิชาต่างๆ(ข) คณาจารย์และระบบการพัฒนาคณาจารย์(ค) สื่อการศึกษาและเทคนิคการสอน(ง) ห้องสมุดและแหล่งการเรียนรู้อื่น(จ) อุปกรณ์การศึกษาต่างๆ(ฉ) สภาพแวดล้อมในการเรียนรู้และบริการการศึกษา(ช) การวัดผลการศึกษาและสัมฤทธิผลทางการเรียนของนักศึกษา(ซ) องค์ประกอบอื่นตามที่แต่ละสถานศึกษาระดับอุดมศึกษาเห็นสมควรทั้งนี้แต่ละคณะวิชาและสถานศึกษาระดับอุดมศึกษาอาจจัดให้มีระบบการตรวจสอบและประเมินผลการดำเนินการขึ้นเป็นการภายในได้ตามที่เห็นสมควรโดยสำนักงานคณะกรรมการการอุดมศึกษาส่งเสริมและสนับสนุนให้มีการพัฒนาด้านการประกันคุณภาพการศึกษาในระดับคณะวิชาของสถานศึกษาระดับอุดมศึกษาอย่างต่อเนื่อง(๔) ระบบการประกันคุณภาพการศึกษาภายในให้ถือเป็นส่วนหนึ่งของกระบวนการบริหารการศึกษาที่คณะวิชาและสถานศึกษาระดับอุดมศึกษาต้องดำเนินการอย่างมีระบบและต่อเนื่องสถานศึกษาระดับอุดมศึกษาต้องจัดทำรายงานการประกันคุณภาพการศึกษาระดับอุดมศึกษาประจำปีเสนอต่อสำนักงานคณะกรรมการการอุดมศึกษาภายในหนึ่งร้อยยี่สิบวันนับจากวันสิ้นปีการศึกษาของแต่ละสถานศึกษาและเปิดเผยต่อสาธารณชนโดยให้สอดคล้องกับเจตนารมณ์และแนวทางของพระราชบัญญัติการศึกษาแห่งชาติ พ.ศ. ๒๕๔๒ให้ไว้ ณ วันที่ ๒๘กรกฎาคม พ.ศ. ๒๕๔๖ปองพล อดิเรกสารรัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๔๗ วรรคสอง แห่งพระราชบัญญัติการศึกษาแห่งชาติ พ.ศ. ๒๕๔๒ บัญญัติว่า ระบบ หลักเกณฑ์และวิธีการประกันคุณภาพการศึกษา ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๒ พฤษภาคม ๒๕๕๙[๑]ราชกิจจานุเบกษา เล่ม ๑๒๐/ตอนที่ ๗๕ ก/หน้า ๑๐/๘ สิงหาคม ๒๕๔๖